в Препоръка 2011/25/ЕС. На базата на този преглед бе направено заключението, че посочените продукти следва да бъдат смятани за фуражни добавки в обхвата на Регламент (ЕО) No 1831/2003. По-специално характеристиките на ксилитолa са много сходни с тези на манитола и сорбитола, които се смятат за фуражни добавки, и класифицирането на ксилитола като фуражна добавка по аналогия би довело до последователност при третирането на тези сходни продукти. Освен това се взема предвид класификацията на ксилитола като добавка за употреба в храни. Що се отнася до амониевия лактат и амониевия ацетат, това са химически добре дефинирани вещества, които са пречистени, изпълняват специфична функция, определена в член 5, параграф 3 от Регламент (ЕО) No 1831/2003, и техният статут на фуражни добавки дава възможност за по-ефективното им управление по отношение на безопасността и начина им на употреба. Също така класифицирането на амониевия лактат и амониевия ацетат като фуражни добавки би допринесло за съгласуваността с други подобни продукти, смятани за фуражни добавки, например амониев пропионат или амониев формат.
 (17)
 Вследствие на класифицирането на ксилитол, амониев лактат и амониев ацетат като фуражни добавки, попадащи в обхвата на Регламент (ЕО) No 1831/2003, е целесъобразно да се предвиди преходен период, който би позволил на заинтересованите страни да се приспособят към новия статут на посочените продукти, включително при подаването на заявление за разрешително, и последващата му обработка съгласно процедурите, определени в Регламент (ЕО) No 1831/2003.
 (18)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЩИЯ РЕГЛАМЕНТ:
 Член 1
 Изтегляне от пазара
 Фуражните добавки, посочени в приложение I, се изтеглят от пазара по отношение на употребата им при видовете животни или категориите животни, посочени в същото приложение.
 Член 2
 Преходни мерки, приложими за фуражните добавки, които се изтеглят от пазара
 1. Съществуващите наличности от фуражните добавки, посочени в приложение I, глави I.А и I.B, може да продължат да бъдат пускани на пазара и употребявани до 30 май 2022 г.
 2. Премиксите, произведени с добавките, посочени в параграф 1, може да продължат да бъдат пускани на пазара и употребявани до 30 август 2022 г.
 3. Комбинираните фуражи и фуражните суровини, произведени с фуражните добавки, посочени в параграф 1, или с премиксите, посочени в параграф 2, може да продължат да бъдат пускани на пазара и употребявани до 30 май 2023 г.
 4. Чрез дерогация от параграфи 1, 2 и 3 съществуващите наличности от фуражните добавки натриеви цитрати, калиеви цитрати, сорбитол, манитол и калциев хидроксид, посочени в приложение I, глава I.А, и фуражите, произведени с тях, може да продължат да бъдат пускани на пазара и употребявани до 30 май 2028 г.
 Член 3
 Изменение на Регламент (ЕО) No 358/2005
 В приложение II към Регламент (ЕО) No 358/2005 вписване E 141 за хлорофилен меден комплекс се заличава.
 Член 4
 Отмяна
 Регламенти (ЕО) No 880/2004 и (ЕО) No 775/2008 се отменят.
 Член 5
 Продукти, които не се смятат за фуражни добавки в обхвата на Регламент (ЕО) No 1831/2003.
 1. Веществата, микроорганизмите и препаратите (наричани „продукти“), посочени в приложение II, не са фуражни добавки,